210 MÉMOIRES. 
pieyt, per totz los lox o elas poyran estre trobadas, sia als 
cambis o en autres lox. 
Altressi volem e coinandam que totz los esterlis redonhatz 
sian persyetz, d'aysi avant, ses punh de respieyt, per totz 
los lox on poyran estre atrobatz : e si els son trovez e il no 
son persyeytz, que els sian perdutz e forfaytz. 
Item , nos volein que les esterlis d'Anglaterra que son de 
dreyt pes no sian près ni mes en tôt nostre regeyme que per 
iiii tornes tan solament, tan com a nos plazera; e qui les 
pendria ni les metria per pus nos volem qu'els sian perdutz 
e forfaytz a cels quels auran près ni mes. 
Item, nos comandam que nulh argent en plata, ni nulh 
bilho de monedas perseyas ni de monedas defendudas no 
sian traytz ni portatz fora de nostre regeyme, sobre pena de 
perdre l'argent el bilho. 
Item , nos volem e comandam que vos metatz e establisatz 
en cascuna bona vila dos o très promes que se prengan 
garda de las emendas e de las monedas forfaytas , e que las 
ordenansas sian be tengudas e gardadas ; et qu'els sian per 
lo sagrament establitz. 
E vos mandam e comandam que vos costrengatz les baros 
els prelatz de vostras senescalcias e de vostras baylias, que 
an justicia de moneda en lors terras , aso tener e gardar fer- 
mament, per la preza de lors cauzas, se aysi era qu'els ne 
fossan necligens e dezobediens. 
E vos mandam e comandam, sobre pena de vostres corses 
e de vostres avers, e de perdre vostres offices , e de rendre o 
de pagar totz los cotz e totz los dampnatges qu'en nos hy 
poyriam aver per vostras necligensas, ni per vostras defau- 
tas, que vos las ditas ordenansas e totas las cauzas desus 
dichas fasatz tenir e gardar fermament e entyerament en 
vostras senescalsias e baylias, prevostatz e autres justicias, 
ses enfranhdie, e ses nulha corupcio, en la forma e en la 
maniera desus dicha. 
So fo fayt a Paris, l'an de gracia M° dO" IIII" viiii, el 
mes d'aost. 
